PATVIRTINTA

Kupiškio rajono savivaldybės tarybos

2017 m. gruodžio 21 d. sprendimu Nr. TS-307

**KUPIŠKIO RAJONO SAVIVALDYBĖS 2018–2020 METŲ KORUPCIJOS PREVENCIJOS PROGRAMOS**

**ĮGYVENDINIMO PRIEMONIŲ PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Priemonės pavadinimas | Priemonės vykdytojai | Priemonės įgyvendinimo terminai | Laukiami rezultatai | Priemonės vertinimo kriterijai | Finansavimas | Kontrolė (atskaitomybė) |
| 1. **UŽDAVINYS – SIEKTI DIDESNIO SAVIVALDYBĖS ADMINISTRACIJOS STRUKŪRINIŲ PADALINIŲ VALDYMO EFEKTYVUMO, SPRENDIMŲ IR PROCEDŪRŲ SKAIDRUMO, DIDESNIO VALSTYBĖS TARNYBOS ATSPARUMO KORUPCIJAI** | | | | | | | |
| 1. | Įpareigoti Savivaldybės administracijos struktūrinius padalinius ir Savivaldybės įmones / įstaigas pateikti atsakingiems asmenims motyvuotus pasiūlymus dėl sričių, kuriose siūloma atlikti korupcijos pasireiškimo tikimybės nustatymą | Administracijos direktoriaus įgalioti asmenys | Kiekvienų metų II ketvirtis | Savivaldybės administracijai bus pateikiami motyvuoti pasiūlymai nurodant, kuriose srityse siūloma atlikti korupcijos pasireiškimo tikimybės nustatymą, bus analizuojamos probleminės sritys | Motyvuotų pasiūlymų skaičius | Nereikalingas | Administracijos direktorius, skyrių vedėjai, struktūrinių padalinių, įmonių, įstaigų vadovai |
| 2. | Remiantis Savivaldybės administracijos struktūrinių padalinių, Savivaldybės įmonių, įstaigų pateiktais motyvuotais pasiūlymais dėl sričių, kuriose egzistuoja didelė korupcijos pasireiškimo tikimybė, įvertinti kelias sritis parengiant išvadą su rekomendacijomis įstaigų, įmonių, struktūrinių padalinių vadovams | Administracijos direktoriaus įgalioti asmenys | Kiekvienų metų III ketvirtis | Kasmet nustatomas korupcijos rizikos įvertinimo būtinumas | Parengta motyvuota korupcijos pasireiškimo tikimybės nustatymo išvada ir laiku pagal nustatytus terminus išsiųsta LR STT | Nereikalingas | Administracijos direktorius, skyrių vedėjai |
| 3. | Parengti Kupiškio rajono savivaldybės ir Savivaldybės įstaigų pagal protokolą ar tradicijas gautų dovanų apskaitos tvarkos aprašą | Administracijos direktoriaus įgalioti asmenys | 2019 metų I ketvirtis | Kasmet į sąrašą yra įtraukiamos visos dovanos, kurias gavo Kupiškio rajono savivaldybė ir Savivaldybės įstaigos | Parengtas gautų dovanų apskaitos aprašas | Nereikalingas | Administracijos direktorius, skyrių vedėjai |
| 4. | Atlikti korupcijos rizikos valdymo vertinimą ne mažiau kaip vienoje Savivaldybės įstaigoje / įmonėje per metus. | Savivaldybės administracijos Centralizuota vidaus audito tarnyba | Kiekvienų metų III ketvirtis | Įvertinamas korupcijos rizikos valdymas, pateikiamos rekomendacijos veiklai gerinti | Atliktų korupcijos rizikos valdymo vertinimų skaičius, ne mažiau kaip vienas vertinimas per metus | Nereikalingas | Administracijos direktorius, skyriaus vedėjas |
| 5. | Vertinti viešųjų pirkimų konkursų sąlygas, kai prekių, darbų ar paslaugų kaina didesnė nei 50 000 eurų | Antikorupcijos komisija | Prieš konkursų skelbimą | Užkertamas kelias korupcijos apraiškoms | Įvertintų viešųjų pirkimų konkursų sąlygų skaičius, įvertinta ne mažiau kaip 80 proc. vertintinų konkurso sąlygų | Nereikalingas | Administracijos direktorius |
| 6. | Siekti didinti viešųjų pirkimų apimtis per Centrinę perkančiąją organizaciją (toliau – CPO), atsižvelgiant į CPO prekių, darbų ir paslaugų kataloge pateiktų prekių, paslaugų ir darbų asortimentą | Viešųjų pirkimų ir strateginio planavimo skyrius | Nuolat | Efektyvesnis ir skaidresnis viešųjų pirkimų atlikimas | Visas Savivaldybei reikiamas prekes, darbus ir paslaugas, nurodytas CPO prekių, darbų ir paslaugų kataloge, įsigyti tik iš Centrinės perkančios organizacijos, įvykdyti ne mažiau kaip 53 pirkimus per metus | Nereikalingas | Administracijos direktorius, skyriaus vedėjas |
| 7. | Skatinti Savivaldybės įmones įgyvendinti daugiau įvairių viešųjų pirkimų būdų, aktyvinti viešuosius pirkimus per CPO teikiant rekomendacijas ir metodinę pagalbą atsakingiems asmenims | Administracijos direktoriaus įgalioti asmenys | Kasmet | Efektyvesnis ir skaidresnis viešųjų pirkimų atlikimas | Parengti raštą bent trims Savivaldybės įmonėms, įstaigoms, kuriuo būtų rekomenduojama aktyvinti viešuosius pirkimus per CPO | Nereikalingas | Administracijos direktorius, skyrių vedėjai |
| 8. | Į Savivaldybės administracijos socialinių paslaugų sferą aktyviau įtraukti NVO, siekiant gerinti padalinių valdymo efektyvumą, paslaugų kokybę | Administracijos direktoriaus įgalioti asmenys | Nuolat | Efektyvesnės ir kokybiškesnės paslaugos asmenims | Kupiškio rajono savivaldybės veikloje dalyvaujančių NVO skaičius, nemažiau kaip dvi NVO įtrauktos į Savivaldybės socialinių paslaugų teikimo procesą | Nereikalingas | Administracijos direktorius, skyrių vedėjai |
| 9. | Užtikrinti, kad Savivaldybės įmonėje / įstaigoje būtų paskirtas už korupciją atsakingas specialistas | Administracijos direktoriaus įgalioti asmenys | 2018 metų I ketvirtis | Mažinamos prielaidos galimam korupcijos pasireiškimui įmonėje/įstaigoje | Savivaldybės įmonėse, įstaigose paskirti už korupciją atsakingi specialistai, nemažiau kaip trys Savivaldybės įmonės, įstaigos turi po vieną už korupciją atsakingą specialistą | Nereikalingas | Administracijos direktorius, skyrių vedėjai |
| 10. | Užtikrinti, kad pagal galimybes Savivaldybės įmonė / įstaiga savo interneto svetainėse sukurtų korupcijos prevencijos skiltį su reikšminga informacija apie korupcijos prevencijos planus, programų įgyvendinimą, atsakingus specialistus ir viešinti jų kontaktus | Administracijos direktoriaus įgalioti asmenys | 2018 metų II ketvirtis | Mažinamos prielaidos galimam korupcijos pasireiškimui įmonėje/įstaigoje | Korupcijos prevencijos skiltį internetiniame tinklalapyje turės UAB „Kupiškio vandenys“, UAB „Kupiškio komunalininkas“ | Savivaldybės lėšos, Savivaldybės įstaigų įmonių lėšos | Administracijos direktorius, skyrių vedėjai |
| 11. | Išanalizuoti bent vienos Savivaldybės kontroliuojamos įstaigos / įmonės atliktus viešuosius pirkimus ir pateikti apibendrintą išvadą su pasiūlymais įgyvendinusiai įstaigai / įmonei | Antikorupcijos komisija, Administracijos direktoriaus įgalioti asmenys | Kiekvienų metų I ketvirtis | Mažinamos prielaidos galimam korupcijos pasireiškimui įmonėje/įstaigoje | Motyvuotos išvados pateikimas Savivaldybės įmonei / įstaigai, įvertintas nemažiau kaip vienas įstaigos / įmonės viešasis pirkimas per metus | Nereikalingas | Administracijos direktorius, skyrių vedėjai |
| 12. | Vykdyti asmenų, siekiančių eiti arba einančių Savivaldybės įstaigose pareigas, priėmimo į pareigas tikrinimo tvarką vadovaujantis Lietuvos Respublikos korupcijos prevencijos įstatymo 9 straipsnio 6 dalimi | Administracijos direktoriaus įgalioti asmenys | Prieš skiriant į pareigas | Įvertinamas asmens patikimumas ir mažinama korupcijos pasireiškimo tikimybė priimant į pareigas tik nepriekaištingos reputacijos asmenis | Kreipimųsi į Lietuvos Respublikos specialiųjų tyrimų tarnybą skaičius, kreiptasi visais atvejais, kai reikalauja įstatymas | Nereikalingas | Administracijos direktorius, skyrių vedėjai |
| **II. UŽDAVINYS – UŽTIKRINTI, KAD GYVENTOJAMS BŪTŲ SUDARYTA GALIMYBĖ ANONIMIŠKAI PATEIKTI INFORMACIJĄ APIE SAVIVALDYBĖS IR SAVIVALDYBEI PAVALDŽIŲ ĮSTAIGŲ/ĮMONIŲ TARNAUTOJŲ IR DARBUOTOJŲ TEIKIAMŲ PASLAUGŲ KOKYBĘ, GALIMAI KORUPCINĘ VEIKĄ, ĮTRAUKTI Į KORUPCIJOS PREVENCIJĄ VISUOMENĘ** | | | | | | | |
| 13. | Užtikrinti, kad Savivaldybės interesantai turėtų galimybę pareikšti savo nuomonę apie juos aptarnavusių Savivaldybės administracijos tarnautojų elgesį | Savivaldybės administracijos Vidaus administravimo skyrius | Nuolat | Gyventojai galės anonimiškai informuoti Savivaldybę apie jų aptarnavimą | Gaunamų pranešimų skaičius ir jo dinamika. Neigiamų ir teigiamų pranešimų santykis lyginamas su praeitais programos metais | Nereikalingas | Administracijos direktorius, skyriaus vedėjas |
| 14. | Įrengti Savivaldybės administracijos pirmajame aukšte anoniminių pranešimų dėžutę korupcinio pobūdžio pranešimams palikti | Administracijos direktoriaus įgalioti asmenys | 2018 metų I ketvirtis | Gyventojai galės anonimiškai informuoti Savivaldybę apie galimas korupcijos apraiškas | Įrengta anoniminių pranešimų dėžutė | Savivaldybės lėšos | Antikorupcijos komisija, Administracijos direktorius, skyrių vedėjai |
| 15. | Sukurti pranešimų kanalą Savivaldybės interneto svetainėje, kad gyventojai galėtų anonimiškai pranešti apie korupcinio pobūdžio pažeidimus | Administracijos direktoriaus įgalioti asmenys | 2018-2019 metai | Gyventojai ir Savivaldybės darbuotojai galės anonimiškai pranešti apie galimus korupcijos pažeidimus | Sukurtas pranešimų kanalas | Savivaldybės lėšos | Antikorupcijos komisija, Administracijos direktorius, skyrių vedėjai |
| 16. | Savivaldybės interneto svetainėje skelbti korupcijos prevencijos programos įgyvendinimo priemonių ataskaitą | Antikorupcijos komisija, Administracijos direktoriaus įgalioti asmenys | Kiekvienų metų I ketvirtis | Gyventojai bus supažindinti su Korupcijos prevencijos programos įgyvendinimo rezultatais | Paskelbta ataskaita | Nereikalingas | Administracijos direktorius, skyrių vedėjai |
| 17. | Plėtoti elektroninių paslaugų teikimą fiziniams ir juridiniams asmenims, nuolat atnaujinti administracinių paslaugų teikimo aprašymus | Savivaldybės administracijos Vidaus administravimo skyrius, Savivaldybės administracijos vyr. specialistas (informacinėms technologijoms) | Kiekvienų metų III ketvirtis | Gyventojų aptarnavimo kokybės gerėjimas, paslaugų suteikimo laiko trumpėjimas | Parengtų, paskelbtų ar atnaujintų administracinių paslaugų skaičius kiekvienų metų III ketvirtį | Nereikalingas | Administracijos direktorius, skyriaus vedėjas |
| **III. UŽDAVINYS – VYKDYTI AKCIJAS, RENGINIUS, SEMINARUS KORUPCIJOS PREVENCIJOS KLAUSIMAIS SAVIVALDYBĖJE IR SAVIVALDYBEI PAVALDŽIOSE ĮSTAIGOSE/ĮMONĖSE** | | | | | | | |
| 18. | Informuoti visuomenę apie Savivaldybėje vykdomą korupcijos prevencijos veiklą ir vykdomas antikorupcines priemones | Antikorupcijos komisija  Administracijos direktoriaus įgalioti asmenys | Nuolat pagal vykdomų priemonių skaičių | Kupiškio rajono savivaldybės interneto svetainėje skelbiama informacija, skirta šviesti miesto gyventojus apie vykdomas korupcijos prevencijos priemones ir didinti pasitikėjimą Savivaldybės administracijos darbu | Reguliariai viešinama informacija apie vykdomas priemones | Nereikalingas | Administracijos direktorius, skyrių vedėjai |
| 19. | Organizuoti seminarą Savivaldybės struktūrinių padalinių ir įstaigų darbuotojams antikorupcijos tematika, vykdyti korupcijos prevencijai skirtą švietimą | Administracijos direktoriaus įgalioti asmenys,  Antikorupcijos komisija, Savivaldybės įmonių, įstaigų vadovai | 2018-2020 m., priemonę vykdyti kasmet programos įgyvendinimo laikotarpiu | Sumažės korupcijos pasireiškimo tikimybė rengiant teisės aktų projektus | Seminarą išklaususių Savivaldybės struktūrinių padalinių ir įstaigų darbuotojų skaičius, dalyvauja ne mažiau 80 proc. asmenų, atsakingų už korupcijos prevenciją | Nereikalingas | Administracijos direktorius |
| 20. | Didinti antikorupcinio švietimo priemonių vykdymą Švietimo ir Savivaldybei pavaldžiose įstaigose. | Savivaldybės administracijos Kultūros, švietimo ir sporto skyrius,  Antikorupcijos komisija | 2018–2020 m., priemonę vykdyti kasmet programos įgyvendinimo laikotarpiu | Supratimo apie korupciją didėjimas atsispindintis sociologiniuose tyrimuose | Antikorupcinio švietimo priemonių skaičius, ne mažiau kaip viena iniciatyva per metus | Nereikalingas | Administracijos direktorius, įstaigų vadovai, skyriaus vedėjas |
| 21. | Organizuoti, kad Savivaldybės įstaigoje/įmonėje pagal galimybes būtų lankstinukų, brošiūrų antikorupcijos tematika | Administracijos direktoriaus įgalioti asmenys | Kasmet | Supratimo apie korupciją didėjimas | Išdalintų lankstinukų, brošiūrų skaičius, išdalinta nemažiau kaip po vieną informacinę brošiūrą kiekvienoje Savivaldybės įstaigoje / įmonėje, Savivaldybės administracijoje, o atitinkamai šių įstaigų vadovai sudaro galimybę gyventojams šiuos lankstinukus išvysti, pasiimti su savimi | Savivaldybės lėšos ir įvairių organizacijų pagalba | Administracijos direktorius, įstaigų vadovai, skyrių vedėjai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_